text: ‘द कपिल शर्मा शो’ आजकल कॉमेडियन कपिल शर्मा और सुनील ग्रोवर के बीच चल रहे विवाद के चलते सुर्खियों में है। दिन पर दिन कपिल के शो की मुश्किलें बढ़ती जा रही हैं, सुनील के बाद चंदन प्रभाकर ने भी शो छोड़ दिया है। रिपोर्ट्स की मानें तो अगले महीने इस शो का रिन्यूअल होना है, बढ़ती कॉन्ट्रोवर्सी को देखते हुए सूत्रों का कहना है कि कि कॉन्ट्रैक्ट रीन्यू होने के आसार कम नजर आ रहे हैं। जिससे ये कयास लगाए जा रहे हैं कि सोनी चैनल इस शो को बंद करने की सोच सकता है।